नेपालको सेमिफाइनल सम्भावना बलियो
उमेर समूहको क्रिकेटमा नेपाललाई मलेसियाले विरलै कडा चुनौती दिएको छ । यू १६ इस्टर्न रिजन क्रिकेटको बुधबार थाल्यान्डमा भएको खेल पनि अपवाद रहेन् । नेपाल प्रतियोगिताको डिफेन्डिङ च्याम्पियन हो र त्यसै प्रतिष्ठालाई सुहाउने गरेर नेपाल प्रेम इन्टरनेसनल स्कुलको मैदानमा मलेसियामाथि ३९ रनको जित निकाल्यो ।
काठमाडौँ — उमेर समूहको क्रिकेटमा नेपाललाई मलेसियाले विरलै कडा चुनौती दिएको छ । यू १६ इस्टर्न रिजन क्रिकेटको बुधबार थाल्यान्डमा भएको खेल पनि अपवाद रहेन् । नेपाल प्रतियोगिताको डिफेन्डिङ च्याम्पियन हो र त्यसै प्रतिष्ठालाई सुहाउने गरेर नेपाल प्रेम इन्टरनेसनल स्कुलको मैदानमा मलेसियामाथि ३९ रनको जित निकाल्यो ।नेपालको यो लगातार दोस्रो जित हो र यसले नेपालको अन्तिम चारमा पुग्ने सम्भावना बलियो पनि भएको छ । नेपालले पहिले ब्याटिङ गर्दै १ सय ४२ रनको लक्ष्य तयार पारेको थियो । नेपाली क्रिकेट स्तर अनुसार यसमा गुनासो गर्ने स्थान पनि रहे, तर यही स्कोर मलेसियाका लागि भने भारी रह्यो ।मलेसिया जवाफी इनिङ्समा ३३.२ ओभर मात्र टिक्न सक्यो र टिमले स्कोर बोर्डमा खडा गरेको रन रह्यो, १ सय २ मात्र । उसका लागि सर्वेन सुरेन्द्रनले ४६ रन नबनाएको भए, टिमको स्थिति अझ दयनीय हुन सक्थ्यो । उनले वास्वतमै राम्रो खेले र ८० बलको सामना गरेर ३ चौका प्रहार गरे । उनी अविजित रहे ।सुरेन्द्रनले छैटौं विकेटमा वान अहमद असराफसँग ५३ रनको साझेदारी गरे र नेपाललाई जितका लागि कुर्न बाध्य पारे । त्यो साझेदारीमा वान अहमदले १७ रनको योगदान दिए । नेपालका लागि सबै बलरले गतिलो योगदान दिए र त्यसमा एकै मात्र निर्णायक सावित बलर रहेन । यो एक प्रकारले उत्कृष्ट सामुहिक बलिङ प्रदर्शन रह्यो ।रमेश कर्मी, तिलकराज भण्डारी र प्रशान्त महत सबैले २/२ विकेट लिए । यसअघि नेपाललले ३४.५ ओभर मात्र उपयोग गर्न सक्यो र त्यसमा १ सय ४१ रन बनाएर अलआउट भयो । आइस भट्टराई नेपालबाट सर्वाधिक रन बटुल्ने खेलाडी रहे । उनले ३४ रन बनाए र यसका लागि ४२ बलमा ५ चौका प्रहार गरे ।दीपक बोहरा र अर्जुन कुमालले समान १६ रन जोडे । उनीहरूको प्रारम्भिक ब्याटिङ जोडीले पहिलो विकेटका लागि ३७ रनको साझेदारी गरेको थियो । कप्तान विशालविक्रम केसीले उपयोगी इनिङ्स खेले । उनको ब्याटबाट २८ रन निस्केको थियो । मलेसियाका सिद्धार्थ कार्तिक सफल बलर रहे र उनले २८ रनमा ४ विकेट लिए ।नेपालले आफ्नो पहिलो खेलमा म्यानमारलाई हराएको थियो । अब नेपालले लिग चरणको आफ्नो अन्तिम खेलमा बिहीबार थाइल्यान्डको सामना गर्नेछ । लिग तालिकामा नेपाल ४ अंकमा शीर्ष स्थानमा छ । सबै तीन खेल खेलेको मलेसियाको पनि ४ अंक छ । थाइल्यान्ड २ अंकमा छ ।